Exqrch/javanese-Komodo-pixelgpt huggingface dataset:
Pasta Pasta inggih punika salah satunggaling dhaharan ingkang sampun dipunolah ingkang dpiunginakaken wonten ing jinis masakan Italia, ingkang dipundamel saking campuran glepung terigu, toya, tigan, lan uyah ingkang lajeng saged mbentuk adonan ingkang salajengipun saged dipundamel dados manéka warna variasi ukuran lan wujudipun
Pasta inggih asring dipundadosaken dados manéka warna jinis dhedhaharan sasampunipun dipunmasak kanthi cara dipungodhog rumyin
Wonten ing Indonésia, jinis pasta ingkang misuwur inggih punika kados ta spageti, makaroni, lan lasagna
Wonten ing basa Inggris, pasta inggih punika minangka sebutan kanggé manéka warna jinis dhedhaharan kanthi bahan ingkang paling wigatinipun inggih punika salah satunggaling jinis pasta ingkang dipunparingi bumbu lan saos
Pasa inggih asalipun saking baa Italia "pasta alimentare" ingkang ateges adonan bahan dhaharan
Wonten ing teges ingkang langkung wiyar, pasta saged ateges sadaya adonan inggih kados ta adonan roti, pastry, uawi cake
Wonten ing basa Italia, pasta ingkang ateges minangka bahan dhaharan kados mi punika dipunsebut pastasciutta
Pasta inggih dipundamel saking glepung terigu semolina ingkang minangka asiling gilingan saking wiji gandum durum ingkang lajeng dipuncampur kaliyan tigan saéngga saged sakedhik redi warna kuning cerah lan manawi dipunmasak kanthi leres saged ngasilaken tekstur ingkang sakedhik radi kenyal
Pasta ingkang dipundamel ing Amérika asring dipundamel saking campuran glepung terigu Farina lan Semolina, saéngga saged gadhah tekstur ingakng langkung lembut manawi dipundadosaken hidangan kados ta kaserol
Ing sak njawinipun nagara asalipun ing Italia, pasta padatanipun dipunsadé ing wujud wungkusan wonten ing wujud garing
Pasta ingakng garing lajeng dipundamel ing pabrik ngginakaken mesin ekstrusi ingkang saged nyurung medal adonan pasta liwat bolongan-bolongan saringan
Wujud-wujud pasata ingkang sanèsipun dipunpikantuk kanthi cara nggiling adonan pasta dados lembran-lembaran ingakng salajengipun dlajeng dpun kethok-kethok utawi dipuncithak
Pasta seger ingkang dipundamel ing rumah tangga lan restoran dipunbentuk ngginakaken tangan persis saderengipun pasta dipungodhog
Pasta seger betahaken wekdal masak ingkang langkung rikat, nanging pasta seger boten saged tahan ngantos dangun, dipunsimpen amargi gahdah kadar toya ingkang inggil
Pasta ingkang garing saged tahan lama kanggé dipunsimpen ngantos 3 taun utawi langkkung amargi namung gadhah kandhungan toya kathahipun 10%
Pasta ingkng sampun dipunmasak lan namung kantun dipunpanasaken kémawon ngginakaken oven microwave ugi asring dpunpanggihaken wonten ing pérangan dhaharan beku ing pasar swalayan
Pasta inggih kapérang saking manéka warna wujud lan ukuran
Ing Italia, wonten langkung saking 650 jinis pasta lan meh saben taun maujud jinis pasta ingkang énggal
Pasta ingkang wujudipun kados dawa-dawa punika ingkang kados mi dipunsebut spageti
Déné variasi pasta ingakng langkung kuru dipunsebut vermicelli, variasi ingakng langkung dawa lan pipih kados kwetiau dipunsebut linguine, déné versi ingkang radi kandel dipunsebut fettucine
Nama jinis pasta padatanipun inggih dipunpendhet dhedhasar nama-nama wuud pasta wonten ing basa Italia
Pasta ingkang wujudipun cendhak-cendhak kados pena dipunsebut penne, déné pasta ingkang wujudipun kados kupu-kupu dipunsebut farfalle
Jinis-jinis pasta ingkang langkung lengkap saged dipuntingali wonten ing pratélan nama pasta
Moai Moai inggih punika patung-patung ingkang wonten ing Pulo Paskah ingkang dipunpahat saking watu
Sapérangan ageng patung mau jinisipun monolitis, utawi dipunpahat saking saunggali watu kémawon, éwadéné wonten ugi ingkang gadhah watu Pukau tambahan kapisah ingkang dipunpapanaken ing pérangan sirah
Wonten langkung saking 600 Moai ingkang kasebar ing sadaya wewengkon Pulo
Sapérangan ageng moai dipunpahat saking watu karang vulkanik lunak ingkang wonten ing daerah Rano Raraku, ing pundi taksih kasisa sakitar 400 moai sanèsipun ingkang dèrèng dados
Tambang mau kadosipun dipuntilaraken kanthi ujug-ujug
Mèh sadaya moai ingkang dèrèng pungkasan dipunpahat lajeng dipunrisak déning penduduk pribumi ing mrika nalika masa sasampuning konstruksi pungkasan
Éwadéné limrahipun kaindéntifikasi lumantar "sirah", kathah moai ingkang gadhah bahu, lengen lan batang badan ingkang sampun kapendhem kanthi wekdal ingkang dangu
Teges "moai" taksih dèrèng dipunmangertosi éwadéné kathah téyori babagan asal-usul patung-patung punika
Téyori ingkang paling kondhang inggih punika moai mau dipunpahat déning penghuni asal Polinesia langkung saking satunggal éwu taun kapengker
Moai dipunpitadosi makili arwah leluhur (minangka penanda kuburan), utawi mungkin makili tokoh kondhang sarta minangka simbol status kulawarga
Moai awis sanget manawi dipunpahat lan mbetahaken wekdal ingkang dangu
Moai ugi kedah dipunangkut kanggé dumugi ing lokasi pungkasan ing sadawaning pulo
Boten dipunamngertosi kanthi pesthi kados pundi moai dipunangkut, nanging prosés mau pesthi mbetahaken kérékan utawi lan kayu gelondongan
Legénda kuna ing mrika nyariosaken cariyos satunggaling kepala suku ingkang pados griya ingkang énggal
Lokasi ingkang dipunpilih sapunika dipunkenal minangka Pulo Paskah
Nalika piyambakipun séda, pulo mau dipunpantha-pantha kanggé puta-putranipun
saben sirah saking suku punika séda, sawijining moai dipunpapanaken ing makam si kepala suku
Penduduk sakitar pitados patung punika badhé nangkep "mana" (kekiyatan gaib) kepala suku
Miturut penduduk, kanthi njagi "mana" ing pulo punika, kabegjan badhv kadadosan, jawah badhé mandhap lan tetuwuhan bakal thukul
Legénda punika mbok manawi sampun bvda saking ingkang aslinipun amargi piyambakipun dipunmandhapaken saking manéka génerasi
Mungkin kémawon legénda punika dipuntambahi "sensasi" supados langkung menarik
Wonten ingkang berspekulasi bilih moai dipunyasa déning masarakat kelas andhap kanggé muliakaken kelas inggil
Tiyang kelas andhap dipupeksa makarya ing babagan punika
Sasampuning nyambut damel ing wekdal ingkang dangu, kelas andhap mberontak kanthi keras
akibatipun, kathah patung ingkang risak, cacahing penduduk kirang dumugi atusan tiyang lan mendhem sajarah Pulo Paskah sadangu-dangunipun.
Patung Nangis Patung Nangis minangka fénomena utawi kaanan bab patung nétésaken cuwèran kados banyu luh utawi getih wonten ing pérangan mripatipun
Kedadosan punika kacathet ing sapérangan papan ing donya ingkang boten kaétang cacahipun
Cairan punika limrahipun boten gadhah ganda nanging kadang kala gandanipun wangi ingkang kenthel sanget
Wonten ing sajarah Kristiani, kejawi patung ingkang saged nétésaken cuwèran, ugi asring kadadosa fénomena gaib ing badan jemaat
Lan fénomena ingkang katingal sami kaliyan kaanan ingkang dipunalami déning umat Kristiani nalika ngalami siksaan
Kados déné tanpa sebab ingkang jelas milikaken kathah getih seger ing tlapak tangan utawi sirah, utawi ing sepasang mripat
Malahan fénomena punika sampun wonten istilah mliginipun, inggih punika stigma ingkang asalipun saking basa Yunani ingkang tegesipun "tandha-nipun tato"
Donya ngèlmu kawruh ugi boten saged ngandharaken prastawa punika
Wonten ugi ilmuwan ingkang katarik dhateng fénomena supernatural punika lan nindakaken panalitèn
Sawijining panalitèn ingkang kondhang énggal-énggal punika inggih panalit tumrap patung Yesus ing Kutha Cochabumba, Bolivia
Ahli ngèlmu jiwa lan saraf, inggih punika Profesor Ricardo Castanon ngawontenaken panalitèn tumrap fénomena punika
Ricardo naté nelasaken wekdal dangu kanggé nindakaken panalitèn lan survéi tumrap saksi mata ingkang naté ningali patung suci nétésaken luh ing sapérangan papan ing donya punika
Ugi naté ngawontenaken panalitèn tumrap patung Bunda Maria ing Jepang ingkang nétésaken luh lan getih
Lan piyambakipun ugi naté mirsani piyambak patung suci wonten ing Cochabumba nétésaken luh ugi langsung ngawontenaken tés ing laboratorium
Piyambakipun mendhet sampel getih ingkang mili saking mripat patung mau
Lajeng dipunbekta dhateng laboratorium génétika ing Amérika Serikatt, lan kasil tés biologi molekul mbuktikaken komposisi wonten ing getih inggih punika DNA manungsa
Sampel sanèsipun dipunbekta dhateng laboratorium nasional, Australia lan kabukti kapanggihaken kasil ingkang sami
Malah piyambakipun ugi ngawontenaken scan sésar tumrap patung punika, piyambakipun menscan saben pérangan
Lan kasilipun kapanggihaken, patung punika katutup rapet, boten wonten udara punapa-punapa lan gayutan kaliyan njawi, kejawi punika ugi boten kapanggihaken wontenipun cuwèran napa-napa ing salebeting patung
Kajawi punika, sawijining patung Bunda Maria ing Tokyo ugi kapanggihaken nétésaken luh
Lumantar pangujian kimia kapanggihaken, cuwèran punika minangka komposisi luh manungsa
Para ilmuwan boten sami mageros kados pundi kadadosaning luh utawi getih punika lan kénging punapa kadadosan.
Kèju spanyol Keju Spanyol inggih punika salah satunggaling jinis keju- keju lokal ingkang dipundamel ing sadaya tlatah ing nagara Spanyol
Nagara Spanyol inggih sampun mrodhuksi langkung saking 100 jinis keju ("queso" wonten ing basa Spanyol]
Saben tlatah ing Spanyol gadhah keju ingkang khas ingkang ngetingalaken kaanan géografis lan binatang utama ing tlatah mau
Sapérangan keju Spanyol ingkang misuwur asalipun saking dhaaerah - tlatah pedalaman ingkang minangka dataran tinggi ingkang wiyar déné ing tlatah punika asring kadadosan éwah- éwahan bab cuaca kanthi ujug- ujug
Ing tlatah mau wonten kathah ménda- ménda kanthi kualitas ingakng saé lan saking susu nipun dipunasilaken keju Manchego, Ibores, lan Zamorano ingkang sampun misuwur
Sajarah keju Spanyol inggih gayut kaliyan sujarah Castilla-La Mancha, inggih punika satunggaling dataran tinggi ing Spanyol
Déné turah- turahanipun pérangan arkeologis mbuktekaken bilih wonten ing jaman peruggu bangsa Spanyol dumunung ing mriki lan nindakaken kegiyatan kados ta ternak ménda, nenun wol, lan ngginakaken susu ménda kanggé damel keju
Keju ingkang dipundamel wonten ing wekdal 4.000 taun ingkang kepengker boten tebih bédanipun kaliyan keju Manchego ingkang langkung misuwur ing wekdal sapunika
Ing abad kaping enem welas, wonten ing jaman Don Quixote, kanggé ngrawat lan nggembala ménda sadayanipun dipunatur déning "Honrado Concejo de la Mesta" utawi Majelis Terhormat Mesta
Sanajan ta Majelis punika dipunbubaraken wonten ing taun 1836, ménda- ménda taksih minangka prakawis ingkang wigati wonten ing Castila - La Mancha
Kajawi punika, papan kanggé damel kejunipun ugi sampun dados satunggaling indhustri kanthi sapérangan pabrik keju ingkang paling ageng wonten ing Spanyol ingkang mapan wonten ing tlatah punika
Keju Manchego ugi taksih dipunwedalaken wonten ing peternakan tlatah lan dipunpadosi déning kathah tiyang ingkang remen keju
Ing taun 1988, pamaréntah ngawontenaken pendataan keju- keju ingkang dipundamel ing Spanyol
Perkawis puni dipuntindakaken amargi wontenipun kesadaran bilih keju- keju ingkang sanget wonten reginipun saged ical amargi kathah tiyng ingkng sampun nglirwakaken tradhisi lan asring pindhah- pindhah dhaten kitha- kitha ageng sanèsipun
Pendaaan punika kathah ingkang dipuntindakaken ngginakaken kereta [jaran utawi kanthi mlampah kemawon supados saged dumugi tiyang ingkang damel keju ingkang wonten ing tlatah- tlatah ingkang paling plosok
Kathah keju ingkang dipundamel ing tlatah - tlatah pagunungan ingakng paling plosok ingkang ing wekdal punika dèrèng kathah ingkang mangertosi kawontenanipun
Spanyol gadhah satunggaling sistem kanggé ngontrol kualitas saking keju- keju ingkang dipunasilaken
Sistem punika inggih meh sami kalliyan sistem ingkang dipun-ginakaken ing Prancis lan Italia
Sistem punika inggih dipunparingi nama "Denominación de Origen" (DO)
DO inggih punika ingkang ngatur lan nemtokaken bab- bab kads makaten: Kajawi punika, DO ugi maringi detail bab karakter- karakter keju ingkang bédakaken saking keju sanèsipun
Sistem DO punika inggih nglindhungi prodhusen lan konsumen saking keju- keju ingkang kkualitasipun andhap utawi ugi keju tironan
Pratélan keju sertifikasi DO
Ing ngandhap punika inggih minangka pratélan keju ingkang sampun pikantuk sertifikasi DO: Pratélan keju Spanyol
Ing ngandhap punika inggih minangka satunggaling pratélan keju Spanyol sanèsipun ingkang boten pikantuk sertifikasi DO:
Amitabha Amitābha (basa Sanskerta: अमिताभ, "Amitābha", ; "Amitābho"; basa Mandarin: 阿彌陀佛, "Ēmítuó Fó"; basa Jepang: 阿弥陀如来, "Amida Nyorai"; basa Tibet: འོད་དཔག་མེད།, Ö-pa-me; basa Mongol: Одбагмэд "Odbagmed", Аминдаваа "Amindavaa", Аюуш "Ayush") inggih punika satunggaling Buda surgawi ingkang dipunandharaken wonten ing kitab suci Tipiṭaka aliran Buda Mahāyāna
Amitābha inggih punika buddha utama ing sekte "Tanah Murni" ingkang ngrembaka, utamanipun wonten ing Asia Timur
Miturut kitab punika, Amitābha dados Buda amargi saking tumindak ingkang becik saking pagesangan masa rumiyin ingkang boten kaétang cacahipun minangka Bodhisattva ingkang nama Dharmakāra
"Amitābha" saged dipunterjemahaken minangka "Cahya Tanpa Winates", amargu punika Amitabha asring dipunsebut minangka "Buda kanthi Cahya Tanpa Winates"
Amitābha ugi dipunkenal ing Tibet, Mongolia, lan tlatah sanès ingkang mraktèkaken aliran Buda Tibet
Wonten ing kelas yoga tantra paling inggil Wajrayana Tibet, Amitābha dipunsebutaken minangka salah satunggal saking 5 Dhyāni Buda (sareng kaliyan Akṣobhya, Amoghasiddhi, Ratnasambhava, lan Vairocana)
Beliau dipunasosiasikaken kanthi arah kilén lan "skandha" saking "saṃjñā", "kawicaksanan bédakaken lan kasadharan ingkang saéstu " saben individu
Pasangan beliau inggih punika Pāṇḍaravāsinī
Alamipun winastan "Sukhāvatī" (Sanskrit) utawi "Dewachen" (Tibetan)
2 muridipun ingkang utama (kados déné Buda Sakyamuni ingkang ugi gadhah 2 murid utama) inggih punika Bodhisatwa Vajrapani lan Avalokiteshvara, Vajrapani ing sisih kiwa lan Avalokiteshvara ing sisih tengen
Wonten ing Buda Tibet, wonten sajumlah doa kondhang supados miyos malih ing Sukhāvatī (Dewachen)
Salah satunggaliipun inggih punika ingkang dipunserat déning "'Je Tsongkhapa" saking panyuwunan Manjushri
Panchen Lama saking Tibet dan Shamarpa dipunpitadosi minangka émanasi Amitābha
Beliau asring dipundangu ing Tibet minangka Buda "Amitābha" – ingkang utama wonten ing praktik méditasi Phowa- utawi minangka "Amitāyus" – ingkang utama ing praktik ingkang gegayutan kaliyan umur dawa lan nyegah séda sadèrèng wekdalipun
Wonten ing Vajrayāna Jepang utawi Shingon, Amitābha dipunpandhang minangka salah satunggal saking "13 Buda" ingkang dipunhurmati
Shingon, kados pundi Buda Tibet, ugi migunakaken manéka mantra devosi mligi dhumateng Amitābha, éwadéné saben mantra kanggé mumpangat ingkang béda
Amitābha ugi minangka salah satungaling Buda ingkang medal ing Mandala Garbhadhatu kanggé ritual Shingon, lenggah ing sisih kilén ing pundi Tanah Suci Amitābha dumunung
Amitābha minangka pusat saking sajumlah mantra wonten ing praktik Wajrayana Buda
Wujud Sanskrit saking mantra Amitābha inggih punika ॐ अमिताभ ह्रीः (Dewanagari: "oṃ amitābha hrīḥ"), ingkang dipun-éja wonten ing vérsi Tibetipun minangka "Om Ami Déwa Hri" (Sanskrit: oṃ amideva hrīḥ)
Wonten ing basa Jepang, Shingon Buda, mantra Amitabha inggih punika "On Amirita Teizei Kara Un" ingkang nedahaken wujud Indic "oṃ amṛta-teje hara hūṃ"
Kajawi mantra-mantra ing nginggil, kathah sekolah Buddhis nyebut Amitābha kanthi nama "Nian Fo" (念佛) wonten ing basa Cina lan "Nembutsu" wonten ing basa Jepang.
Maitreya Wonten ing agama Buda, Bodhisattva Maitreya inggih punika Buda ingkang badhé rawuh
Wonten ing basa Tionghoa, Maitreya dipunkenal minangka "Mile Pusa" (彌勒菩薩)
Wonten ing agama Buda dipunajaraken bilih buddha minangka sawijining gelar, saèngga Buda sanès nedahaken dhateng Buda Sakyamuni kémawon
Buda ingkang badhé rawuh sasampuning Buda Sakyamuni inggih punika Buda Maitreya ingkang sapunika taksih gadhah gelar minangka bodhisattva (calon Buda)
Maitreya papan dunungipun wonten ing surga Tusita, ingkang minangka papan dunungipun kanggé para bodhisatva sadèrèngipun dugi tingkat ke-buddha-an
Buda Sakyamuni ugi dumunung wonten ing mriki sadèrèngipun miyos minangka Sidharta Gotama ing donya
Buda Gotama sanès minangka Buda ingkang kapisanan ing masa-donya punika (masa-donya utawi kalpa; satunggal kalpa dangunipun kirang langkung 4.320.000.000 taun)
Buda-Buda sadèrèngipun inggih Buda Kakusandha, Buda Konagamana, Buda Kassapa, Buda ingkang badhé rawuh inggih punika Buda Mettaya (Maitreya)
Wonten ing Cakkavatti-Sihanada Sutta, Sutta ke-26 saking Digha Nikaya dipuntedahaken bilih: "Nalika samanten kutha ingkang sakmeniak minangka Varanasi badhé dados sawijining ibu kutha ingkang nama Ketumati, kiyat lan makmur, dipunpadati déning rakyat lan sami kecekapan
Wonten ing Jambudvipa badhé wonten 84.000 kutha ingkang dipunpimpin déning Ketumati minangka ibu kutha
Lan nalika wekdla punika tiyang badhé gadhah yuswa gesang sadangunipun 84.000 taun, wonten ing kutha Ketumati badhé bangkit satunggaling Raja ingkang nama Sankha, satunggaling Cakkavati (Raja Donya), satunggaling raja ingkang saé, penakluk sekawan penjuru
Lan nalika tiyang-tiyang gadhah pangajab gesang dumugi yuswa 84.000 taun punika medal ing donya satunggaling tiyang Ingkang Kaberkahan, Arahat, Sammasambuddha ingkang nama Metteya" Wonten ing salebetingBuddhavacana Maitreya Bodhisattva Sutra kasebutaken ugi: "O, Arya Sariputra! Nalika Buda énggal mau miyos ing donya Jambudvipa
Situasi lan kaanan donya Jambudvipa punika langkiung saé tinimbang wekdal punika! Toya laut radi susut lan daratan samsaya tambah
Diameter lumah laut saking sekawan lautan badhé sami nyusut kinten-kinten 3000 yojana, Bumi Jambudvipa wonten ing wiyar 10.000 yojana pasagi, persis kaca ingkang kadamel saking permata lazuardi lan lumah buminipun makaten rata lan resik"
Babad Buda Babad Buda kawiwitan saking abad ke-6 SM dumugi sapunika saking miyosipun sang Buda Sidharta Gotama
Kanthi punika, punika minangka salah satunggaling agama ingkang paling sepuh ingkang taksih dipunanut wonten ing donya
Sadanguning masa punika, agama punika sapunika ngrembaka, unsur kabudayan India, dipuntambah kanthi unsur-unsur kabudayan Helenistik (Yunani), Asia Tengah, Asia Timur lan Asia Tenggara
Wonten ing prosès perkembanganipun punika, agama punika praktis sampun nyénggol méh sadaya bawana Asia
Sajarah agama Buda ugi dipuntandhani kanthi perkembangan kathah aliran lan madahab, sarta perpecahan-perpecahan
Ingkang utama ing antawisipun inggih punika aliran tradisi Theravada , Mahayana, lan Wajrayana (Bajrayana), ingkang sajarahipun dipuntandhani kanthi masa pasang lan surut
Tahap awal agama Buda
Sadèrèngipun kasebaraken ing sangandhaping perlindhungan maharaja Asoka wonten ing abad ke-3 SM, agama Buda katingalipun namung sawijining fénomena alit kémawon, lan sajarah prastawa-prastawa ingkang mbentuk agama punika boten kathah kacathet
2 konsili (sidang umum) pambentukan dipunngendikaken naté dipunadani, éwadéné kawruh kita bab punika dhedhasar cathetan-cathetan saking salajengipun dinten
Konsili-konsili (ugi dipunsebut pasamuhan agung) punika ngupaya ngrembag formalisasi dhoktrin-dhoktrin Buddhis, lan sapérangan perpecahan wonten ing obahan Buda
Konsili Buda Pisanan (abad ke-5 SM)
Konsili pisanan Buda dipunadani boten dangu sasampuning Buda séda ing sangdandhaping perlindhungan raja Ajatasattu saking Kamaharajan Magadha, lan dipunpimpin déning satunggaling rahib ingkang nama Mahakassapa, ing Rajagaha(sapunika dipunsebut Rajgir)
Ancasing konsili punika inggih kanggé netepaken kutipan-kutipan Buda (sutta (Buda)) lan "mengkodifikasikan" hukum-hukum monastik (vinaya): Ananda, salah satunggaling murid utama Buda lan sadhèrèkipun, dipunundhang kanggé ngresitasikaken ajaran-ajaran Buda, lan Upali, satunggaling murid sanèsipun, ngresitasikaken hukum-hukum vinaya
Punika lajeng dados dhasar kanon Pali, ingkang sampun dados tèks rujukan dhasar ing sadaya masa sajarah agama Buda
Konsili Angka 2 Buda (383 SM)
Konsili kaping 2 Buda dipunadani déning raja Kalasoka ing Vaisali, ndhèrèkaken konflik-konflik antawising madahab tradisionalis lan obahan-obahan ingkang langkung liberal lan nyebut dhirinipun piyambak kaum Mahasanghika
Madahab-madahab tradhisional nganggep Buda minangka satunggalig manungsa biyasa ingkang pikantuk pencerahan, ingkang ugi saged dipuncapai déning para bhiksu ingkang sami nindakaken peraturan monastik lan mraktèkkaken ajaran Buda kanggé ngatasi samsara lan dumugi arhat
Nanging kaum Mahasanghika ingkang kapingin misahaken dhiri, nganggep punika langkung individualistis lan égois sanget
Kaum Mahasanghika sami nganggep bilih ancas kanggkaum Mahasanghika dados arhat boten cekap, lan ngandharaken bilih ancas ingkang sajati inggih punika dumugi status Buda penuh, wonten ing teges mbikak margi paham Mahayana ingkang samangké medal
Kaum punika sai njurung peraturan monastik ingkang langkung longgar lan langkung menarik tumrap sapérangan ageng kaum rohaniwan lan kaum awam (punika sebabipun namanipun ateges kempalan "ageng" utawi "mayoritas")
Konsili punika pungkasan kanthi panampikan ajaran kaum Mahasanghika
Kaum punika nilaraken sidang lan tetep ing sawatawis abad ing India baratlaut lan Asia Tengah miturut prasasti-prasasti Kharoshti ingkang kapanggihaken caket Oxus lan bertarikh abad kapisanan.
Setatsiyun Jatinegara Setatsiyun Jatinegara (JNG), +16m, saderengipun kamardikan inggih gadhah nama Setatsiyun Meester Cornelis) inggih punika salah satunggaling stasiun sepur ingkang wonten ing Jatinegara, Jakarta Wétan
Setatsiyun punika inggih minangka setatsiyun ingkang saged manggihaken tigang jalur, inggih punika jalur dhateng Stasiun Pasar Senen, jalur dhateng Stasiun Manggarai, lan jalur dhateng Stasiun Bekasi
Saben dintenipun setatsiyun Jatinegara punika dipunlangkungi kirang lngung 350 sepur
Ing caketipun setatsiyun Jatinegara punika inggih wonten dipo lokomotif
Minangka setatsiyun ingkang ngubungaken dhateng ing sak njawinipun Jakarta, setatsiyun punika inggih dipunlangkungi sadaya sepur dhateng manéka warna kitha ing Pulo Jawa (kejawi ingkang arah késahipun dhateng arah Banten lan Bogor
Nanging, ugi boten sadaya sepur ingkang arah ancasipun dhatengipun dhateng njawi jakarta mandheg kanggé minggahaken penumpang wonten ing setatsiyun punika
namung sepur kelas ékonomi lan sepur kelas bisnis ingkang mandheg kanggé minggahaken penumpang wonten ing sadangunipun arah tindakan dhatang kitha- kitha ing Jawa, déné sadaya sepur kelas èksekutif, kejawi sepur Parahyangan lan Sepur Argo Jati ingkang boten mandheg wonten ing setatsiyun punika
Nanging, sadaya sepur ingkang dhateng tumuju Jakarta sampun mesti mandhapaken penumpang wonten ing setatsiyun punika
Pratélan sepur ingkang mandheg kanggé minggahaken penumpang ing Stasin Jatinegara
Kelas eksekutif Kelas campuran Angkudan umum
Kanggé ingkang dumunung wonten ing Jabodetabek, supados saged dumugi dhateng Setatsiyun Jatinegara langkung gampil
Wonten sapérangan angkudan umum ingkang mandheg wonten ing setatsiyun punika, ing antawisipun inggih punika: Busway Mikrolet Metromini Kopaja Mayasari Bakti PPD